Lav et referat af nedenstående tekst:

Tekst:
De seneste uger er smittetrykket steget drastisk i Hjørring Kommune. Regionshospital Nordjylland er også ramt. Fem medarbejdere blev testet positive torsdag og fredag, mens den seneste medarbejder blev testet positiv med covid-19 i lørdags. I underkanten af 20 medarbejdere blev testet i fredags, og disse medarbejdere har endnu ikke fået svar på deres test. Coronatilfældene og hjemsendelserne påvirker da også den daglige drift af hospitalet. - Det er selvfølgelig rigtig træls, det sker, og det er rigtig synd for de medarbejdere, som det går ud over. Vores intensivkapacitet har været berørt af det, men det begynder at gå den rigtige vej. Mandag eller tirsdag skulle vi gerne være tæt på fuld kapacitet igen, siger Henrik Larsen. De positive forhåbninger fra hospitalsdirektøren skyldes, at mange medarbejdere er begyndt at fremvise negative tests, hvilket gør, at antallet af tilgængelige medarbejdere gradvist stiger. Coronaudbruddet blandt medarbejderne har ikke været uden konsekvenser. - Hospitalet har kunnet tage færre patienter ind af dem, der stod overfor en operation eller som var meget dårlige. Det er dog held i uheld, at vi har været ramt af corona i weekenden, fordi vi der har nedsat aktivitet under alle omstændigheder. Men smitten har gjort, at vi har været meget restriktive med at gennemføre ting her i weekenden, siger hospitalsdirektøren. Ud fra et forsigtighedsprincip har Regionshospital Nordjylland valgt at tilbyde alle medarbejdere en test. Den ydelse har størstedelen af medarbejderne valgt at gøre brug af. Der er ikke søsat andre nye tiltag for at undgå smitten. - Vi følger Sundhedsstyrelsens retningslinjer, og det er klart, at vi skal indskærpe, at vi alle sammen skal leve op til dem. Så vi fortsat er meget påpasselige, siger Henrik Larsen.

Referat:
Fem medarbejdere på Regionshopital Nordjylland blev tidligere på ugen konstateret smittet med covid-19. Nu er endnu en medarbejder smittet, oplyser Henrik Larsen, der er hospitalsdirektør.